Συντεταγμένες: 21°52′14″N 33°44′14″E﻿ / ﻿21.870556°N 33.737222°E﻿ / 21.870556; 33.737222Το **Μπιρ Ταουΐλ** (αραβικά: بير طويل‎ *Bīr Ṭawīl* ή بئر طويل *Bi’r Ṭawīl,* σημαίνει "ψηλό πηγάδι") είναι μια περιοχή 2.060 τ.χλμ. κατά μήκος των συνόρων μεταξύ της Αιγύπτου και του Σουδάν, η οποία δεν διεκδικείται από καμία χώρα. Όταν αναφέρεται σε σχέση με το γειτονικό Τρίγωνο Χαλάιμπ,  μερικές φορές αναφέρεται ως **Τρίγωνο Μπιρ Ταουΐλ** παρά το τετράπλευρο σχήμα της περιοχής.

Το καθεστώς terra nullius προκύπτει από ασυμφωνία μεταξύ του ευθύ πολιτικού συνόρου μεταξύ Αιγύπτου και Σουδάν που εγκαθιδρύθηκε το 1899, και το ακανόνιστο διοικητικό όριο που εγκαθιδρύθηκε το 1902. Η Αίγυπτος υποστηρίζει το πολιτικό σύνορο, και το Σουδάν υποστηρίζει το διοικητικό σύνορο, με αποτέλεσμα το Τρίγωνο Χαλάιμπ να διεκδικείται και από τις δύο χώρες, και το Μπιρ Ταουΐλ από καμία. Ως προς το 2014 είναι από τα μόνα μέρη στη Γη που είναι κατοικήσιμα, αλλά δεν αξιώνονται από οποιαδήποτε αναγνωρισμένη κυβέρνηση, όπως και η περιοχή Αμπιέι.

Ιστορία
-------

Τοπογραφικός χάρτης του 1960, του Σώματος Μηχανικού του Στρατού των ΗΠΑ. Η περιοχή Μπιρ Ταουΐλ είναι στην κορυφή.
Απλοποιημένος χάρτης που δείχνει τις διεκδικήσεις της Αιγύπτου (κίτρινο και πράσινο), τις διεκδικήσεις του Σουδάν (μπλε και πράσινο), το Τρίγωνο Χαλαίμπ (πράσινο) και το Μπιρ Ταουΐλ (λευκό)
Το 1899, όταν το Ηνωμένο Βασίλειο είχε την ηγεμονία στην περιοχή, η Αγγλοαιγυπτιακή Συμφωνία Συγκυριαρχίας για το Σουδάν όρισε τα σύνορα μεταξύ των εδαφών στον 22ο παράλληλο. Ωστόσο, το 1902 το Ηνωμένο Βασίλειο κατάρτισε ένα ξεχωριστό «διοικητικό συνόρο», που προορίζονταν να αντικατοπτρίζει την πραγματική χρήση της γης από τις φυλές της περιοχής. Το Μπιρ Ταουΐίλ ήταν βοσκότοπος που χρησιμοποιούνταν από την φυλή Αμπαντμπά που εδρεύει κοντά στο Ασουάν, και έτσι τέθηκε υπό αιγυπτιακή διοίκηση από το Κάιρο. Ομοίως, το Τρίγωνο Χαλάιμπ στα βορειοανατολικά τέθηκε υπό τον Βρετανό Κυβερνήτη του Σουδάν, επειδή οι ​​κάτοικοι ήταν πολιτισμικά πιο κοντά στο Χαρτούμ.

Η Αίγυπτος υποστηρίζει τα αρχικά σύνορα από το 1899, τον 22ο παράλληλο, η οποία θα έθετε το Τρίγωνο Χαλάιμπ στην Αίγυπτο και την περιοχή Μπιρ Ταουΐίλ στο εσωτερικό του Σουδάν. Το Σουδάν ωστόσο υπερασπίζεται των διοικητικών συνόρων του 1902, τα οποία θα έθεταν το Χαλάιππστο Σουδά, και και το Μπιρ Ταοΐίλ μέσαστην Αίγυπτοο. Ως αποτέλεσμα, τα δύο κράτη διεκδικούν το Τρίγωνο Χαλάιμπ και δεν διεκδικούν την πολύ μικρότερης αξίας περιοχή Μπιρ Ταοΐίλ, η οποία είναι μόνο το ένα δέκατο του μεγέθους, και δεν έχει μόνιμους οικισμούς ή πρόσβαση στη θάλασσα. Δεν υπάρχει καμία βάση στο διεθνές δίκαιο είτε για το Σουδάν και την Αίγυπτο ως προς την αξίωση για τις δύο επικράτειες, ούτε κάποια από τις χώρες είναι πρόθυμη να παραχωρήσει το Χαλάιμπ. Με κανένα τρίτο κράτος να διεκδικεί την παραμελημένη περιοχή, το Μπιρ Ταοΐίλ είναι μία από τις λίγες περιοχές της γης που δεν διεκδικείται από οποιοδήποτε αναγνωρισμένο κράτος. Η Αίγυπτος διαχειρίζεται αναμφισβήτητα ακόμα το έδαφος, αλλά δεν επισημαίνεται ως αιγυπτιακή σε κυβερνητικούς χάρτες.

Λόγω της ιδιότητάς της ως *de jure* αζήτητα έδαφος, πολλά άτομα και οργανώσεις έχουν προσπαθήσει να διεκδικήσουν το Μπιρ Ταουΐλ. Ωστόσο, λόγω του απομακρυσμένου και εχθρικού κλίματος περιοχής, η συντριπτική πλειοψηφία αυτών των διεκδικήσεων ήταν διακηρύξεις που δημοσιεύτηκαν στο διαδίκτυο από άλλες περιοχές. Μια εξαίρεση είναι ο Τζερεμάια Χίτον, ένας Αμερικανός πολίτης ο οποίος ταξίδεψε στο Μπιρ Ταουΐλ το 2014 για να διεκδικήσει την περιοχή ως ένα νέο κυρίαρχο κράτος, το Βασίλειο του Βορείου Σουδάν, και στη συνέχεια ανακοίνωσε την ίδρυση του αυτοαποκαλούμενων "πρεσβειών" σε άλλα μέρη του κόσμου. Καμία κυβερνητική οντότητα δεν έχει αναγνωρίσει αυτόν τον ισχυρισμό, και δεν υπάρχει καμία απόδειξη ότι έχει επιστρέψει στην περιοχή μετά τη διεκδίκησή του.

Γεωγραφία
---------

Το Μπιρ Ταουΐλ είναι 2.060 τ.χλμ. σε έκταση. Το μήκος της βόρειων και των νοτίων συνόρων είναι 95 χιλιόμετρα  και 46 χιλιόμετρα, αντίστοιχα. Το μήκος των ανατολικών και δυτικών συνόρων είναι 26 χιλιόμετρα και 49 χιλιόμετρα, αντίστοιχα. 

Στα βόρεια της περιοχής βρίσκεται το βουνό Τζαμπάλ Ταουΐλ (جبل طويل), που βρίσκεται σε 21°57′56″N 33°48′05″E﻿ / ﻿21.96556°N 33.80139°E﻿ / 21.96556; 33.80139﻿ (Wadi Tawil), με ύψος 459 μέτρα. Στα ανατολικά βρίσκεται το Τζαμπάλ Χατζάρ αζ Ζαρκά, με ύψος 662 μέτρα.

Στο νότο βρίσκεται το Ουάντι Ταουΐλ (وادي طويل), που ονομάζεται επίσης Χαβρ Αμπού Μπαρντ, που βρίσκεται σε 21°49′25″N 33°43′42″E﻿ / ﻿21.82361°N 33.72833°E﻿ / 21.82361; 33.72833﻿ (Wadi Tawil).


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Bir Tawil  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

Παραπομπές
----------

1. ↑  Bonnett, Alastair (2014). «Bir Tawil». *Unruly Places: Lost Spaces, Secret Cities, and Other Inscrutable Geographies*. Houghton Mifflin Harcourt. σελ. 73. ISBN 978-0-544-10160-9. LCCN 2013050983. OCLC 890509603. the only place on the planet that is both habitable and unclaimed.
2. ↑  «Επίσημη έκδοση χάρτη της Αιγύπτου». Αρχειοθετήθηκε από το πρωτότυπο στις 26 Μαΐου 2013. Ανακτήθηκε στις 16 Σεπτεμβρίου 2015.
3. ↑  «Egypt». *CIA World Factbook 2010*. CIA. 2010.
4. ↑  Gibson, Allie Robinson (10 Ιουλίου 2014). «Abingdon man claims African land to make good on promise to daughter». *Bristol Herald Courier* (Bristol, Virginia: Berkshire Hathaway).. Ανακτήθηκε στις 13 Ιουλίου 2014.
5. ↑  Najarro, Ileana (12 Ιουλίου 2014). «Va. man plants flag, claims African country, calling it ‘Kingdom of North Sudan’». *Washington Post* (Washington, DC).. Ανακτήθηκε στις 13 July 2014.
6. ↑  Ensor, Josie (14 Ιουλίου 2014). «US father takes unclaimed African kingdom so his daughter can be a princess». *The Daily Telegraph* (London).. Ανακτήθηκε στις 27 Ιουλίου 2014.
7. ↑  «Mapping micronations». Al Jazeera. 14 Αυγούστου 2014. Αρχειοθετήθηκε από το πρωτότυπο στις 2017-12-30.. Ανακτήθηκε στις 15 Αυγούστου 2014. *«Passports, currencies and flags: We discuss what it takes to create your own country.»*
8. ↑  «Embassies: Kingdom of North Sudan». Ανακτήθηκε στις 15 Απριλίου 2015.